โทมิอิจิ มูรายามะ

โทมิอิจิ มูรายามะ (; 3 มีนาคม ค.ศ. 1924 – 17 ตุลาคม ค.ศ. 2025) เป็นนักการเมืองชาวญี่ปุ่นที่ดำรงตำแหน่งนายกรัฐมนตรีญี่ปุ่นตั้งแต่ ค.ศ. 1994 ถึง 1996 เขาเป็นหัวหน้าพรรคสังคมนิยมญี่ปุ่นและมีส่วนในการเปลี่ยนชื่อพรรคไปเป็นพรรคสังคมประชาธิปไตยแห่งญี่ปุ่นใน ค.ศ. 1996 

เมื่อดำรงตำแหน่งนายกรัฐมนตรี มูรายามะกลายเป็นผู้นำฝ่ายสังคมนิยมคนแรกของญี่ปุ่นที่อยู่ในตำแหน่งนี้เป็นเวลาเกือบ 50 ปี ปัจจุบันตัวเขาเป็นที่จดจำมากที่สุดจากคำปราศรัย "เนื่องในโอกาสครบรอบ 50 ปีแห่งการสิ้นสุดสงคราม" ซึ่งเขาได้กล่าวขอโทษต่อการปกครองแบบอาณานิคมและการรุกรานของญี่ปุ่นในอดีตต่อสาธารณะ

มูรายามะเป็นนายกรัฐมนตรีที่เกิดในยุคไทโชคนสุดท้ายที่ถึงแก่อสัญกรรม เมื่อวันที่ 17 ตุลาคม ค.ศ. 2025 ด้วยอายุ 101 ปี

ชีวิตช่วงต้นและการศึกษา
มูรายามะเกิดในจังหวัดโออิตะเมื่อวันที่ 3 มีนาคม ค.ศ. 1924 พ่อของเขาเป็นชาวประมง.Profile of Tomiichi Murayama เขาเป็นบุตรชายคนที่ 6 จากลูกทั้งหมด 11 คน พ่อเสียชีวิตตอนเขาอายุ 14 ปี ทำให้เขาต้องส่งหนังสือพิมพ์และทำงานเล็ก ๆ น้อย ๆ เพื่อหารายได้เลี้ยงชีพ หลังจบจากโรงเรียนมัธยมเทศบาลโออิตะใน ค.ศ. 1938 เขาย้ายไปที่โตเกียวและเริ่มทำงานที่โรงงานตีพิมพ์ในเวลากลางวัน และไปเรียนที่โรงเรียนพาณิชยการเทศบาลโตเกียวในเวลากลางคืน

เขาเข้าเรียนที่มหาวิทยาลัยเมจิใน ค.ศ. 1943 ในฐานะนักศึกษาสาขาปรัชญา แต่ถูกระดมพลใน ค.ศ. 1944 และได้รับมอบหมายให้ทำงานในอู่ต่อเรืออิชิกาวะจิมะ ต่อมาในปีนั้นเขาาถูกเกณฑ์เข้ากองทัพจักรวรรดิและได้รับมอบหมายให้ไปประจำการในกองทหารราบที่ 72 ในกองพลน้อยที่ 23 ของกองพลที่ 23 ในฐานะพลทหารชั้นประทวน เขาถูกปลดประจำการภายหลังการยอมจำนนของญี่ปุ่นด้วยยศเจ้าหน้าที่รับสมัคร และจบสงครามด้วยยศนักเรียนนายร้อยจ่าสิบเอก เขาจบการศึกษาจากมหาวิทยาลัยเมจิใน ค.ศ. 1946 และใน ค.ศ. 1948 เขาได้เป็นเลขาธิการสมาคมเยาวชนหมู่บ้านประมงจังหวัดโออิตะ หลังจากที่สหพันธ์เยาวชนหมู่บ้านประมงถูกยุบลงหลังประสบความสำเร็จในหลาย ๆ ด้าน เช่น การจัดตั้งสหกรณ์การประมง เขาก็ทำงานเป็นเลขาธิการสหภาพแรงงานของพนักงานจังหวัดโออิตะในเวลาต่อมา村山富市「私の政治人生」村山富市・佐高信『「村山談話」とは何か』角川書店、2009年、113頁。

การเมือง

หลังการเมือง
ใน ค.ศ. 2000 มูรายามะเกษียณตนเองจากการเมือง ตัวเขาและมุตสึโกะ มิกิเดินทางไปประเทศเกาหลีเหนือใน ค.ศ. 2000 เพื่อส่งเสริมความสัมพันธ์ทวิภาคีระหว่างสองประเทศให้ดีขึ้น

มูรายามะกลายเป็นประธาน Asian Women's Fund หน่วยงานกึ่งรัฐบาลที่จัดตั้งขึ้นเพื่อจ่ายค่าชดเชยแก่อดีตนางบำเรอ8.5 million yen given to sex slave fund 2 Feb 2001 The Japan Times Retrieved 17 August 2012 หลังให้ค่าชดเชยและดำเนินโครงการต่าง ๆ แล้ว กองทุนดังกล่าวจึงถูกยุบเลิกในวันที่ 31 มีนาคม ค.ศ. 2007Closing of the Asian Women's Fund Asian Women's Fund Online Museum Retrieved 17 August 2012

มูรายะมะมีอายุถึง 100 ปีในวันที่ 3 มีนาคม ค.ศ. 2024村山富市元首相　きょう100歳の誕生日「日本がどこまでも平和な国であるように」  FNN (Japanese) March 3, 2024 และถึงแก่อสัญกรรมที่โรงพยาบาลในโออิตะ เมื่อวันที่ 17 ตุลาคม ค.ศ. 2025 สิริอายุ 101 ปี

อ้างอิง

แหล่งข้อมูลอื่น

หมวดหมู่:ชาวญี่ปุ่นที่มีอายุเกิน 100 ปี
หมวดหมู่:บุคคลจากโออิตะ
หมวดหมู่:นายกรัฐมนตรีญี่ปุ่น
หมวดหมู่:ศิษย์เก่าจากมหาวิทยาลัยเมจิ